Nos Hugo, miles, dominus Berziaci, notum facimus universis presentes litteras inspecturis, quod nos recepimus a viris religiosis Yvone, abbate, et conventu Clugniacensi, per manum fratris Guillelmi de Botavant, tum pitanciarii Clugniacensis, pro Guidone, domino de Sarciaco, domicello, septies vigenti libras Viennenses in pecunia numerata. Venerabiles dictos abbatem et conventum, quantum ad solutionem predictam de dicta somma pecunie liberos esse volumus et immunes. In cujus rei testimonium presentes litteras sigillo nostro fecimus roborari. Datum anno Domini Mº CCº septuagesimo, mense augusti, die mercurii ante Assomptionem beate Virginis (Le sceau est perdu.)